stanford-oval/wikipedia huggingface dataset:
นายกสลับร่าง
ตัวละคร

ไทซัน มูโต (มุโต้ ไทซัง) แสดงโดย เค็นอิจิ เอ็นโด / มาซากิ ซูดะ (สลับร่าง)
นายกรัฐมนตรีญี่ปุ่นคนที่ 100 และ 101
หัวหน้าพรรคมินเซ
ถูกเรียกว่า "หน้าจระเข้ (ญี่ปุ่น: ワニ顔)"
เคยร้องเพลง "มายเวย์" ของ แฟรงก์ ซินาตรา ในคาราโอเกะ
โช มูโต (มุโต้ โช) แสดงโดย มาซากิ ซูดะ / เค็นอิชิ เอ็นโด (สลับร่าง)
ลูกชายของไทซัน มูโต
ชอบและหวงผ้าเช็ดหน้าสลักตัวละครของ "โมฟุโมฟง (ญี่ปุ่น: モフモフン )"
ในขณะที่ถูกสลับร่าง โช (ในร่างของไทซัน) เต้นเพลงของโมฟุโมฟงต่อหน้าประธานาธิบดีการ์ดเนอร์ คลิปวีดิโอการเต้นของเขาได้รับความสนใจจากประชาชน
ติดนิสัยการยกมือขวาทุกครั้งที่มีคนพูดว่า "ท่านนายกรัฐมนตรี"
ไม มินามิ แสดงโดย ยูอิกะ โมโตการิยะ
ทำงานให้กับบริษัทจัดหางาน และเคยเป็นล่ามภาษาอังกฤษให้แก่นายกรัฐมนตรีไทซัน
คนที่โชชื่นชอบ
โคจิ คาริยะ แสดงโดย อากิโอะ คาเนดะ
หัวหน้าคณะรัฐมนตรีของไทซัน
ถูกเปิดโปงเรื่องการไปเที่ยวคลับในกินซะ เหตุการณ์นี้ทำให้เขาถูกเรียกว่า "หัวหน้าคณะรัฐมนตรีจุกนม"
โมเฮ ไคบาระ แสดงโดย อิซเซ ทากาฮาชิ
เลขานุการเอกต่อนายกรัฐมนตรีไทซัน
ถูกชักชวนให้ไปทำงานให้กับพรรคของคุราโมโตะแต่ปฏิเสธ
เอริกะ มูราโนะ แสดงโดย คัง จี-ย็อง / มาซาโอะ คูซาการิ (สลับร่าง)
คูราโมโตะ ชิโร แสดงโดย มาซาโอะ คูซาการิ / คัง จี-ย็อง (สลับร่าง)
คู่แข่งของไทซัน
มักทำเสียงในลำคอ "อื้ม.." ก่อนพูด
คาซูฮิโกะ ชิโรยามะ แสดงโดย โทชิยูกิ นิชิดะ
รองหัวหน้าพรรคมินเซ
อายะ มูโต (มุโต้ อายะ) แสดงโดย ริเอะ มิเนมูระ
ภรรยาของไทซัน
มักกล่าวกับไทซันว่า "ถ้าไม่จ่ายเงินให้ฉัน 100 ล้านเยน ฉันจะเปิดโปงกับสื่อมวลชนว่าคุณน่ะเป็นชู้"
ซาโตรุ นิตตะ แสดงโดย ทากายะ ยามากูจิ
กองบัญชาการความมั่นคงสาธารณะที่หนึ่ง กรมตำรวจนครบาลโตเกียว
ตอนและเรตติง

จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
| ตอน | วันที่ออกอากาศ | ชื่อตอนภาษาญี่ปุ่น | ชื่อตอนแปลภาษาไทย | เรตติง (ภูมิภาคคันโต) |
| --- | --- | --- | --- | --- |
| 1 | 24 กรกฎาคม 2015 | 組閣 | ตั้งคณะรัฐมนตรี | 8.5% |
| 2 | 31 กรกฎาคม 2015 | 外交 | การทูต | 7.0% |
| 3 | 14 สิงหาคม 2015 | 政敵 | คู่แข่งทางการเมือง | 4.8% |
| 4 | 21 สิงหาคม 2015 | 盟友 | เพื่อนรัก | 6.6% |
| 5 | 28 สิงหาคม 2015 | 革命 | ปฏิวัติ | 6.3% |
| 6 | 4 กันยายน 2015 | 暗殺 | ลอบสังหาร | 8.1% |
| 7 | 11 กันยายน 2015 | 謀反 | กบฏ | 7.3% |
| 8 | 18 กันยายน 2015 | 民王 | ผู้ปกครองของปวงชน | 8.5% |
| เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | 7.1% |
บาฮามุท มังกรเหล็กไร้พ่าย

| --- | --- |
บาฮามุท มังกรเหล็กไร้พ่าย
ภาพปกไลท์โนเวลเล่มแรก
最弱無敗の神装機竜 (Saijaku Muhai no Bahamut)
มังงะ
เขียนโดย: เซ็นริ อะกะสึกิ
วาดภาพโดย: อะยุมุ คะซุงะ
สำนักพิมพ์: เอสบี ครีเอทีฟ
กลุ่มเป้าหมาย: ชาย
วางจำหน่ายตั้งแต่: 12 สิงหาคม ค.ศ. 2013 – ปัจจุบัน
จำนวนเล่ม: 6 เล่ม
มังงะ
เขียนโดย: เซ็นริ อะกะสึกิ, อิสึกิ วะตะนะเบะ
วาดภาพโดย: ฟุมิ ทะดะอุริ
สำนักพิมพ์: สแควร์เอนิกซ์, จีเอ บุนโกะ
นิตยสาร: กังงัน จีเอ
วางจำหน่ายตั้งแต่: ค.ศ. 2014 – ปัจจุบัน
จำนวนเล่ม: 2 เล่ม
อนิเมะ
กำกับโดย: มะซะโอะมิ อันโด
เขียนบทโดย: ยูโกะ คะกิฮะระ
สตูดิโอ: แลร์เช
บาฮามุท มังกรเหล็กไร้พ่าย (ญี่ปุ่น: 最弱無敗の神装機竜; อังกฤษ: Undefeated Bahamut Chronicle) เป็นซีรีส์ไลท์โนเวลจากประเทศญี่ปุ่น เขียนโดยเซ็นริ อะกะสึกิ และวาดภาพประกอบโดยอะยุมุ คะซุงะ ทางบริษัทเอสบี ครีเอทีฟ ได้จัดพิมนวนิยายหกเล่มตั้งแต่วันที่ 12 สิงหาคม ค.ศ. 2013 ภายใต้สำนักพิมพ์จีเอ บุนโกะ ของพวกเขา ส่วนฉบับมังงะดัดแปลงเขียนโดยอิสึกิ วะตะนะเบะ และวาดโดยฟุมิ ทะดะอุริ ซึ่งเริ่มทยอยเผยแพร่โดยนิตยสารออนไลน์ กังงัน จีเอ ของสแควร์เอนิกซ์และจีเอ บุนโกะ ตั้งแต่ปี ค.ศ. 2014 โดยได้รับการรวบรวมไว้ในรูปแบบทังโกบงแล้ว 2 เล่ม
ทั้งนี้ ฉบับอะนิเมะดัดแปลงโดยแลร์เชได้รับการประกาศจัดฉายแล้ว
แหล่งข้อมูลอื่น

GA文庫「最弱無敗の神装機竜《バハムート》」特設ページ
最弱無敗の神装機竜《バハムート》(公式) ที่เอกซ์ (ทวิตเตอร์)
最弱無敗の神装機竜《バハムート》 - 漫画 - ガンガンONLINE - SQUARE ENIX เก็บถาวร 2016-05-30 ที่ เวย์แบ็กแมชชีน
最弱無敗の神装機竜《バハムート》 | アニメ化決定!! เก็บถาวร 2024-04-13 ที่ เวย์แบ็กแมชชีน
TVアニメ「最弱無敗の神装機竜《バハムート》」 ที่เอกซ์ (ทวิตเตอร์)
บลูทั้งค์

สำหรับบลูทั้งค์ที่เป็นโรคที่เกิดกับสัตว์กีบจำพวกสัตว์เคี้ยวเอื้อง ดูที่: โรคบลูทั้งค์
| บลูทั้งค์ |
| --- | --- |

Tiliqua nigrolutea

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
วงศ์:: Scincidae Scincidae
วงศ์ย่อย:: Egerniinae Egerniinae
สกุล:: Tiliqua Tiliqua Gray, 1825

ชนิด
 8 ชนิด ดูข้อความ
ชื่อพ้อง
 Trachydosaurus
ลิ้นของบลูทั้งค์ที่เป็นสีน้ำเงิน
บลูทั้งค์ หรือ จิ้งเหลนลิ้นสีน้ำเงิน (อังกฤษ: Blue-tongued skink, Blue-tongued lizard; ชื่อย่อ: ฺBTS) เป็นสัตว์เลื้อยคลานประเภทกิ้งก่า จำพวกจิ้งเหลนสกุลหนึ่ง ใช้ชื่อสกุลว่า Tiliqua
บลูทั้งค์ เป็นจิ้งเหลนที่มีส่วนหัวใหญ่ เกล็ดเรียบลื่นมีความมัน แต่ลำตัวกลับป้อมสั้นอ้วนกลม หางสั้นป้อมกลมมน ระยางค์ขาทั้ง 4 ข้างสั้น มีลักษณะเด่นคือ มีลิ้นสีฟ้าหรือสีน้ำเงิน อันเป็นที่มาของชื่อสามัญ
บลูทั้งค์ แพร่กระจายพันธุ์ในประเทศอินโดนีเซีย, นิวกินี, อิเรียนจายา, ออสเตรเลีย และเกาะทัสมาเนีย เป็นสัตว์ที่กินได้ทั้งพืชและสัตว์ เช่น แมลง, หอยทาก และสัตว์เลี้ยงลูกด้วยนมขนาดเล็ก เช่น หนู
เข้าสู่วัยเจริญพันธุ์เมื่ออายุได้ 2 ปี เมื่อถึงฤดูผสมพันธุ์ ตัวผู้จะกัดที่บริเวณคอของตัวเมียทำให้เกิดเป็นแผลได้ ขยายพันธุ์ด้วยการออกลูกเป็นตัวครั้งละประมาณ 6-8 ตัว ขนาดโตเต็มที่ได้ถึง 45 เซนติเมตร
บลูทั้งค์ เป็นสัตว์เลื้อยคลานอีกประเภทหนึ่งที่นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลายหรือสัตว์แปลก ๆ  ซึ่งสามารถเพาะขยายพันธุ์ในที่เลี้ยงได้แล้วในปัจจุบัน การเลี้ยงบลูทั้งค์จะต้องการแสงยูวีน้อยกว่ากิ้งก่าจำพวกอื่น ๆ สามารถเลี้ยงได้โดยการให้อาหารสำเร็จรูปแบบกระป๋องของทั้งสุนัขและแมวผสมกัน และผสมแคลเซียมเข้าไป และมีน้ำให้อยู่เสมอ
บลูทั้งค์ สามารถแบ่งออกได้เป็น 8 ชนิด และยังสามารถแบ่งออกเป็นชนิดย่อย ๆ ต่าง ๆ ได้มากมาย ได้แก่
Tiliqua adelaidensis
Tiliqua gigas
T. g. evanescens
T. g. keyensis
Tiliqua sp.
Tiliqua multifasciata
Tiliqua nigrolutea
Tiliqua occipitalis
Tiliqua rugosa
T. r. rugosa
T. r. aspera
T. r. palarra
T. r. konowi
Tiliqua scincoides
T. s. scincoides
T. s. intermedia
T. s. chimaerea
นอกจากนี้แล้ว บลูทั้งค์ ยังเชื่อว่าเป็นกิ้งก่าที่ก่อให้เกิดความสับสนจนกลายเป็นความเชื่อว่าเป็น สึจิโนโกะ (ญี่ปุ่น: ツチノコ) สัตว์ประหลาดรูปร่างคล้ายงูหรือกิ้งก่าตัวอ้วน ๆ แต่ไม่มีขาในประเทศญี่ปุ่น
ข้อมูล

Austin, J.J. & Arnold, E.N. (2006). Using ancient and recent DNA to explore relationships of extinct and endangered Leiolopisma skinks (Reptilia: Scincidae) in the Mascarene islands. Molecular Phylogenetics and Evolution 39(2): 503–511. doi:10.1016/j.ympev.2005.12.011 (HTML abstract)
Bull, C.M. (1988). Mate fidelity in an Australian lizard Trachydosaurus rugosus (Scincidae). Copeia 1987(3): 749-757.
Bull, C.M. (1990). Comparison of displaced and retained partners in a monogamous lizard Tiliqua rugosa. Australian Wildlife Research 17: 135-140.
Valentic, R.A. (1996). A prey record of the Eastern Blue-tongue Tiliqua scincoides for the common brown snake Pseudonaja textilis. Monitor 8(3): 155.
แหล่งข้อมูลอื่น

Bluetongue fact file
Blue-tongued Lizards in New South Wales
| --- | --- |
การแยกแยะหน่วยอนุกรมวิธาน:  Wikidata: Q883145  Wikispecies: Tiliqua  BOLD: 326025  EoL: 35476  Fossilworks: 94066  GBIF: 2462502  iNaturalist: 37455  IRMNG: 1345373  ITIS: 208919  NCBI: 8526  uBio: 206894  ZooBank: F25A2ED6-222E-478F-8B0A-0D7DD3F6BE02
ชินจิ โอกาซากิ

| 0 | 1 | 2 | 3 |
| --- | --- | --- | --- |
 โอกาซากิกับทีมชาติญี่ปุ่นในฟุตบอลโลก 2018
ข้อมูลส่วนตัว
ชื่อเต็ม:  ชินจิ โอกาซากิ
วันเกิด:   (1986-04-16) 16 เมษายน ค.ศ. 1986 (38 ปี)
สถานที่เกิด:  ทาการาซูกะ จังหวัดเฮียวโงะ ญี่ปุ่น
ส่วนสูง:  1.74 m (5 ft 8 1⁄2 in)
ตำแหน่ง:  กองกลางตัวรุก / กองหน้า
สโมสรเยาวชน
2002–2004:  โรงเรียนมัธยมปลายทะคิกะวะ ไดนิ
สโมสรอาชีพ*
| ปี |  ทีม |  ลงเล่น |  (ประตู) |
| 2005–2010 |  ชิมิซุ เอส-พัลส์ |  121 |  (42) |
| 2011–2013 |  ชตุทการ์ท |  63 |  (10) |
| 2013–2015 |  ไมนทซ์ 05 |  65 |  (27) |
| 2015–2019 |  เลสเตอร์ซิตี |  114 |  (14) |
| 2019 |  มาลากา |  0 |  (0) |
| 2019–2021 |  อูเอสกา |  62 |  (13) |
| 2021–2022 |  การ์ตาเฆนา |  32 |  (2) |
| 2022–2024 |  ซินต์-เตรยเดิน |  35 |  (1) |
ทีมชาติ‡
| 2007–2008 |  ญี่ปุ่น รุ่นอายุไม่เกิน 23 ปี |  14 |  (1) |
| 2008–2019 |  ญี่ปุ่น |  119 |  (50) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 4 กันยายน 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23:56, 24 มิถุนายน 2019 (UTC)
ชินจิ โอกาซากิ (ญี่ปุ่น: 岡崎 慎司; เกิด 16 เมษายน ค.ศ. 1986) เป็นนักฟุตบอลชาวญี่ปุ่น เล่นในตำแหน่งกองกลางตัวรุกและกองหน้า ให้กับซินต์-เตรยเดิน ในจูปิแลร์โปรลีก และทีมชาติญี่ปุ่น
โดยชินจิ โอกาซากิ จัดเป็นนักฟุตบอลชาวญี่ปุ่นที่มีชื่อเสียงและได้รับการยอมรับอย่างกว้างขวางในประเทศเยอรมนี จากผลงานการลงเล่นฟุตบอลระดับบุนเดิสลีกาถึง 4 ฤดูกาล กับเฟาเอฟเบ ชตุทการ์ทและสโมสรฟุตบอลไมนทซ์ 05
ก่อนที่จะมาคว้าแชมป์พรีเมียร์ลีกกับเลสเตอร์ในฤดูกาล 2015-2016
ส่วนผลงานระดับทีมชาติ โอกาซากิ เป็นผู้เล่นที่ยิงประตูให้ทีมชาติญี่ปุ่นมากที่สุดตลอดกาลเป็นอันดับ 3 ที่จำนวน 50 ประตู
สโมสรอาชีพ > ชิมิซุ เอส-พัลส์

หลังจากที่จบการศึกษาจากโรงเรียนมัธยมปลายทากิกาวะแห่งที่สองในปี ค.ศ. 2004 โอกาซากิได้เซ็นสัญญาเป็นนักฟุตบอลอาชีพ กับสโมสรชิมิซุ เอส-พัลส์ ซึ่งเป็นสโมสรฟุตบอลชื่อดังประจำเมืองชิซูโอกะในเดือนธันวาคม ปี ค.ศ. 2005
วันที่ 17 เมษายน ค.ศ. 2007 โอกาซากิ ได้ลงสนามในเจลีกเป็นครั้งแรกโดยถูกส่งลงมาเป็นตัวสำรอง ในนัดที่พบกับซานเฟรซ ฮิโรชิมะ  ก่อนจะยิงประตูแรกได้ในนัดที่พบกับคาวาซากิ ฟรอนตาเล โดยโอกาซากิลงเล่นในฤดูกาลแรกไป 13 นัด ยิงได้ 3 ประตู
ในการแช่งขันเจลีก ฤดูกาล 2008 โอกาซากิ ยิงประตูได้ 10 ประตู จากการลงสนาม 27 นัด และพาสโมสรผ่านเข้าถึงรอบชิงชนะเลิศฟุตบอลถ้วย เจลีก คัพ โดยในรอบชิงชนะเลิศที่สนามกีฬาโอลิมปิก (โตเกียว) สโมสรแพ้โออิตะ ตรินิตะ ไป  2–0 และได้ตำแหน่งรองชนะเลิศไปครอง
ต่อมาในฤดูกาล 2009 และ ฤดูกาล 2010 โอกาซากิ ยังรักษาผลงานการยิงประตูในเจลีกได้อย่างต่อเนื่อง โดยยิงได้ 14 ประตู ในฤดูกาล 2009 และ 13 ประตู ในฤดูกาล 2010
จากผลงานที่โดดเด่นในเจลีก ทำให้เขาได้เซ็นสัญญาย้ายไปเล่นฟุตบอลในบุนเดิสลีกา ประเทศเยอรมนีกับเฟาเอฟเบ ชตุทการ์ท ในเดือนมกราคม ค.ศ. 2011
สโมสรอาชีพ > เฟาเอฟเบ ชตุทการ์ท

วันที่ 30 มกราคม ค.ศ. 2011 โอกาซากิเซ็นสัญญาย้ายมาเล่นให้กับเฟาเอฟเบ ชตุทการ์ท ด้วยสัญญาระยะเวลา 3 ปีครึ่ง ก่อนจะได้รับอนุญาตจากฟีฟ่าให้ลงเล่น เมื่อวันที่ 17 กุมภาพันธ์ ค.ศ. 2011โดยชินจิ โอกาซากิ ลงเล่นภายใต้การคุมทีมของบรูโน ลับบาเดียโค้ชชาวเยอรมัน
หลังจากได้รับการอนุญาตจากฟีฟ่า โอกาซากิ ได้ลงเล่นให้กับชตุทการ์ทเป็นนัดแรกในคืนดังกล่าวทันทีโดยเป็นการลงแข่งขันในรายการยูฟ่า ยูโรปา ลีก นัดที่พบกับสโมสรเบนฟิกา ที่สนามอิชตาดีอู ดา ลุช เมืองลิสบอน
ต่อมาเขาได้ลงเล่นในบุนเดิสลีกาเป็นนัดแรกเมื่อวันที่ 20 กุมภาพันธ์ ค.ศ. 2011 โดยถูกส่งลงสนามเป็นผู้เล่นตัวจริงในนัดที่สโมสรบุกไปเยือนไบเออร์ 04 เลเวอร์คูเซิน ที่สนามเบ อาเรนา สเตเดียม ก่อนจะมาทำประตูแรกในบุนเดิสลีกาได้ในนัดที่พบกับฮันโนเฟอร์ 96
ในการแข่งขันนัดแรกของบุนเดิสลีกา ฤดูกาล 2011–12 ขณะที่สโมสรกำลังขึ้นนำชัลเคอ 04 อยู่ 2–0 ชินจิ โอกาซากิ สามารถทำประตูเพิ่มได้ จากการยิงไกลเข้าประตูไปอย่างสวยงาม พาสโมสรชนะไปอย่างขาดลอย 3–0 ต่อมาเมื่อวันที่ 19 กุมภาพันธ์ 2012 โอกาซากิ สามารถยิงประตูได้จากลูกจักรยานอากาศ (Bicycle Kick) ในการแข่งขันกับสโมสรฟุตบอลฮันโนเฟอร์ 96 โดยประตูดังกล่าวได้รับการคัดเลือกให้เป็นลูกยิงยอดเยี่ยมประจำเดือน และทำให้เขากลายเป็นนักฟุตบอลชาวญี่ปุ่นคนที่สองที่ได้รับรางวัลนี้ในประเทศเยอรมนี ต่อจากยาซูฮิโกะ โอกูเดระ อดีตกองกลางชาวญี่ปุ่นของเอฟเซ โคโลญ ที่ถือเป็นชาวญี่ปุ่นที่ได้รับรางวัลนี้เป็นคนแรกในเดือนเมษายน 1978
ฤดูกาล 2012–13 โอกาซากิ มีผลงานที่ไม่ค่อยดีนักเมื่อยิงประตูในบุนเดิสลีกาได้เพียงแค่ 1 ประตู อย่างไรก็ตามเขาสามารถยิงประตูในการแข่งขันระดับทวีปยุโรปได้เป็นครั้งแรกโดยเป็นการยิง 2 ประตูในยูฟ่า ยูโรปา ลีกนัดที่พบกับสโมสรฟุตบอลสเตอัว บูคาเรสต์จากประเทศโรมาเนีย
สโมสรอาชีพ > ไมนทซ์ 05

เมื่อวันที่ 1 กรกฎาคม ค.ศ. 2013 โอกาซากิย้ายมาเล่นให้กับไมนทซ์ 05  ภายใต้การคุมทีมของโทมัส ทูเคิล ประตูแรกของเขาเกิดขึ้นในเกมนัดแรกของบุนเดิสลีกา ฤดูกาล 2013–14 ในเกมที่พบกับชตุทการ์ท ซึ่งเป็นสโมสรเก่าที่เคยค้าแข้งอยู่  โอกาซากิยิงประตูในลีกไปได้ทั้งหมด 15 ประตูหลังจบฤดูกาล
สโมสรอาชีพ > เลสเตอร์ซิตี

เมื่อวันที่ 26 มิถุนายน ค.ศ. 2015 โอกาซากิเซ็นสัญญากับเลสเตอร์ซิตี สโมสรจากพรีเมียร์ลีกด้วยค่าตัว 7 ล้านปอนด์และได้รับการอณุมัติในการออกใบอนุญาตทำงานโดยเขาลงเล่นให้กับสโมสรครั้งแรกในเกมนัดแรกที่ชนะซันเดอร์แลนด์ 4–2 และประตูแรกของเขาเกิดขึ้นในเกมที่ชนะเวสต์แฮมยูไนเต็ด 2–1
และก็พาเลสเตอร์คว้าแชมป์พรีเมียร์ลีก สมัยแรก ได้สำเร็จ
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| ญี่ปุ่น | 2008 | 4 | 0 |
| ญี่ปุ่น | 2009 | 16 | 15 |
| ญี่ปุ่น | 2010 | 15 | 3 |
| ญี่ปุ่น | 2011 | 14 | 8 |
| ญี่ปุ่น | 2012 | 9 | 3 |
| ญี่ปุ่น | 2013 | 14 | 7 |
| ญี่ปุ่น | 2014 | 13 | 4 |
| ญี่ปุ่น | 2015 | 13 | 7 |
| ญี่ปุ่น | 2016 | 8 | 2 |
| ญี่ปุ่น | 2017 | 5 | 1 |
| ญี่ปุ่น | 2018 | 5 | 0 |
| ญี่ปุ่น | 2019 | 3 | 0 |
| ทั้งหมด | ทั้งหมด | 119 | 50 |
เกียรติประวัติ

เลสเตอร์ซิตี
พรีเมียร์ลีก: 2015–16
ญี่ปุ่น
เอเชียนคัพ: 2011
รางวัลส่วนตัว
J.League Best XI: 2009
IFFHS World's Top Goal Scorer of the Year: 2009
AFC International Footballer of the Year: 2016
Best Footballer in Asia: 2016
Premier League Milestones Awards: การลงเล่นครบ 100 นัด
แหล่งข้อมูลอื่น

ชินจิ โอกาซากิ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ชินจิ โอกาซากิ ที่ National-Football-Teams.com
| ด ค กรายชื่อนักกีฬาทีมชาติญี่ปุ่น – ฟุตบอลโลก 2014 |
| --- | --- | --- |
|  1 คาวาชิมะ  2 อูจิดะ  3 ก. ซากาอิ  4 ฮนดะ  5 นากาโตโมะ  6 โมริชิเกะ  7 เอ็นโด  8 คิโยตาเกะ  9 โอกาซากิ  10 คางาวะ  11 คากิตานิ  12 นิชิกาวะ  13 โอกุโบะ  14 อาโอยามะ  15 คนโนะ  16 ยามางูจิ  17 ฮาเซเบะ (c)  18 โอซาโกะ  19 อิโนฮะ  20 ไซโต  21 ฮ. ซากาอิ  22 โยชิดะ  23 กนดะ  ผู้ฝึกสอน: ซักเกโรนี  |  1 คาวาชิมะ  2 อูจิดะ  3 ก. ซากาอิ  4 ฮนดะ  5 นากาโตโมะ  6 โมริชิเกะ  7 เอ็นโด  8 คิโยตาเกะ  9 โอกาซากิ  10 คางาวะ  11 คากิตานิ  12 นิชิกาวะ  13 โอกุโบะ  14 อาโอยามะ  15 คนโนะ  16 ยามางูจิ  17 ฮาเซเบะ (c)  18 โอซาโกะ  19 อิโนฮะ  20 ไซโต  21 ฮ. ซากาอิ  22 โยชิดะ  23 กนดะ  ผู้ฝึกสอน: ซักเกโรนี  |  |
| ด ค กรายชื่อนักกีฬาทีมชาติญี่ปุ่น – ฟุตบอลโลก 2018 |
| --- | --- | --- |
|  1 คาวาชิมะ  2 อูเอดะ  3 โชจิ  4 ฮนดะ  5 นากาโตโมะ  6 เอ็นโด  7 ชิบาซากิ  8 ฮารางูจิ  9 โอกาซากิ  10 คางาวะ  11 อูซามิ  12 ฮิงาชิงูจิ  13 มูโตะ  14 อินูอิ  15 โอซาโกะ  16 ยามางูจิ  17 ฮาเซเบะ (c)  18 โอชิมะ  19 เอช. ซากาอิ  20 มากิโนะ  21 จี. ซากาอิ  22 โยชิดะ  23 นากามูระ  ผู้ฝึกสอน: นิชิโนะ  |  1 คาวาชิมะ  2 อูเอดะ  3 โชจิ  4 ฮนดะ  5 นากาโตโมะ  6 เอ็นโด  7 ชิบาซากิ  8 ฮารางูจิ  9 โอกาซากิ  10 คางาวะ  11 อูซามิ  12 ฮิงาชิงูจิ  13 มูโตะ  14 อินูอิ  15 โอซาโกะ  16 ยามางูจิ  17 ฮาเซเบะ (c)  18 โอชิมะ  19 เอช. ซากาอิ  20 มากิโนะ  21 จี. ซากาอิ  22 โยชิดะ  23 นากามูระ  ผู้ฝึกสอน: นิชิโนะ  |  |
ปราสาทเอโดะ

| ปราสาทเอโดะ 江戸城 |
| --- | --- |
ปราสาทเอโดะสมัยศตวรรษที่ 17
ประเภท: Flatland
พื้นที่: เขตชิโยดะ โตเกียว ประเทศญี่ปุ่น
ข้อมูล
ควบคุมโดย: สำนักพระราชวังญี่ปุ่น
ประวัติศาสตร์
สร้างโดย: โอตะ โดกัง, โทกูงาวะ อิเอยาซุ
การใช้งาน: 1457-1868, then from 1868-1873
ปราสาทเอโดะ (ญี่ปุ่น: 江戸城, อังกฤษ: Edo Castle) เป็นปราสาทที่สำคัญแห่งหนึ่งของญี่ปุ่น เพราะเคยใช้เป็นที่พักของรัฐบาลโชกุนโทกูงาวะ เริ่มก่อสร้างในปี ค.ศ. 1457 ต่อมาเมื่อ โทกูงาวะ อิเอยาซุ ได้ก้าวขึ้นมาเป็นโชกุนคนแรกจากตระกูลโทกูงาวะ ก็ได้ย้ายเข้ามาพักที่ปราสาทแห่งนี้ หลังจากนั้นโชกุนคนต่อ ๆ มาก็อาศัยอยู่ที่นี่มาตลอด 200 กว่าปี จนในที่สุดเมื่อตำแหน่งโชกุนได้ถูกยกเลิกไปในปี ค.ศ. 1868 ปราสาทแห่งนี้ก็ตกเป็นของราชสำนักปัจจุบันปราสาทแห่งนี้ได้ถูกสร้างขึ้นมาใหม่แทนของเดิมที่ถูกระเบิดไปช่วงสงครามโลกครั้งที่สอง และได้ย้ายไปตั้งอยู่ที่พระราชวังหลวงจนถึงปัจจุบัน
คุนิโอะดาวน์ทาวน์

| คุนิโอะดาวน์ทาวน์ |
| --- | --- |
ภาพปกเกมคุนิโอะดาวน์ทาวน์ในสาขายุโรป
ผู้พัฒนา: เทคนอสเจแปน (แฟมิคอม)   SPS (X68000)   มิลเลียนคอร์เปอร์เรชัน (เกมบอยแอดวานซ์)   KID (TurboGrafx-CD)
ผู้จัดจำหน่าย: แฟมิคอม  เกมบอยแอดวานซ์    เวิลชวลคอนโซล    X68000    TurboGrafx-CD   
กำกับ: มิตสึฮิโร่ โยชิดะ ฮิโระยุกิ เซกิโมะโตะ
แต่งเพลง: คะสึโอะ ซะวะ
ชุด: คุนิโอะ-คุง
เครื่องเล่น: แฟมิคอม เกมบอยแอดวานซ์ เวิลชวลคอนโซล
วางจำหน่าย: แฟมิคอม เกมบอยแอดวานซ์    เวิลชวลคอนโซล (วี)  AU: 21 เมษายน  ค.ศ. 2008 KOR: 26 พฤษภาคม ค.ศ. 2008 เวิลชวลคอนโซล (3ดีเอส) NA: 14 พฤศจิกายน ค.ศ. 2013 JP: 28 พฤศจิกายน ค.ศ.2012 EU: 25 กรกฎาคม ค.ศ. 2013 เวิลชวลคอนโซล (วียู) EU: 23 เมษายน ค.ศ. 2015 ชาร์ป x68000 JP: เมษายน ค.ศ. 1990 TurboGrafx-CD JP: 24 ธันวาคม ค.ศ. 1993
แนว: เกมแนวอัดศัตรู
รูปแบบ: ผู้เล่นคนเดียว   ผู้เล่นหลายคน
คุนิโอะดาวน์ทาวน์ หรือ รีฟเวอร์ ซิตี้ แรนซัม(อังกฤษ: River city ransom)ในสาขาอเมริกาเหนือ สตรีท แกงส์ (อังกฤษ: Street gangs)ในสาขายุโรปหรืออีกชื่อหนึ่งคือ ดาวน์ทาวน์เน็กเก็ตสึโมโนกาตาริ (ญี่ปุ่น: ダウンタウン熱血物語; โรมาจิ: Dauntaun Nekketsu Monogatari) อยู่ในสาขาญี่ปุ่น เป็นเกมแนวอัดศัตรู และอยู่ในเกมชุดคุนิโอะ
เนื้อเรื่อง

สลิ๊ค (อังกฤษ: Slick) ไซมอน (อังกฤษ: Simon) หรือ ยามาดะ (ญี่ปุ่น: やまだ, อักษรโรมัน: Yamada ในสาขาญี่ปุ่น) ได้ลักพาตัวแฟนของริคิไปและได้ส่งกองกำลังของเขาไปยังโรงเรียนของคุนิโอะเพื่อไปจัดการคุนิโอะ กับ ริคิ และ คุนิโอะ กับ ริคิ ต้องเอาตัวแฟนของริคิไปเพื่อเอาตัวแฟนของริคิไป จากน้ำมือของยะมะดะ
ลักษณะเกม

เกมส์นี้เป็นเกมแนวอัดศัตรู ถล่มแก๊งค์นักเรียน สามารถใช้อาวุธที่ตกได้ตามข้างทาง เช่นไม้ ยางรถยนต์ ถังขยะ ก้อนหิน สนับมือ โซ่รถมอเตอร์ไซค์ ฯลฯ 

นอกจากการเดินหน้าและชกต่อยนักเรียนโรงเรียนอื่นแล้ว เกมนี้ยังมีการเพิ่มความสามารถของตัวละคร โดยใช้วิธีเก็บเงินที่ได้จากการล้มศัตรู แล้วเอาไปซื้ออาหาร และ ของต่างในร้าน หรือ เข้าสปา โดยอาหาร และ ไอเท็มแต่ละชนิดก็จะเพิ่มสเตตัสต่างๆกันไป เพิ่มอะไรมากน้อยแค่ไหน หรืออาจจะสามารถไปซื้อหนังสือได้ซึ่งบางหนังสือ สามารถอ่านแล้วใช้ท่าเทคนิคในการต่อสู่ได้ เช่น stone hand dragon feet และ grand slam เป็นต้น 
 ก็แล้วแต่ไอเท็มซึ่งทำให้เกมนี้มีความสนุกเพิ่มขึ้นไปอีกมาก และที่สำคัญคือในเกมนั้นสามารถใส่ พาสเวิร์ดได้โดยการใส่พาสเวิร์ดที่ตัวเองเล่นครั้งที่แล้ว โดยพาสเวิร์ดที่ได้นั้นจะต้องดูที่ตัวเลือก พาสเวิร์ด (password) แล้วพาสเวิร์ดจะแสดงมาเป็นตัวอักษร และ ตัวเลข หากเล่น สองคนจะมี พาสเวิร์ดสำหรับตัวละครแต่ละตัวด้วย โดยพาสเวิร์ดนี้จะบันทึกสเตตัส เงิน ท่า และ บอสที่จัดการแล้วด้วย และสามารถ เล่นสองคนพร้อมกันได้ แต่ก็ยังมีข้อเสียอยู่คือการเล่นสองคนสามารถต่อยเตะกันเองได้
ตัวละคร

บางตัวละครอาจมีไม่มีชื่อญี่ปุ่นเลย หรือ มีแค่ชื่อจริงเท่านั้น ดังนั้นจึงรอการเพิ่มเติมส่วนนี้ด้วย
ตัวละคร > ตัวละครหลัก > คุนิโอะ

คุนิโอะ (ญี่ปุ่น: くにお; ในเกมคุนิโอะดาวน์ทาวน์สาขายุโรปกับอเมริกามีชื่อว่า อเล็กซ์ อังกฤษ: Alex) เมื่อได้ยินข่าวว่าแฟนของริคิโดนลักพาตัวโดย ยะมะดะ (ญี่ปุ่น: やまだ; โรมาจิ: Yamada) เพื่อนเก่าของเขา จึงช่วยริคิมาเอาแฟนของริคิกลับมา
ตัวละคร > ตัวละครหลัก > ซะเมะจิมะ ริคิ

ซะเมะจิมะ ริคิ (ในเกมคุนิโอะดาวน์ทาวน์สาขายุโรปกับอเมริกามีชื่อว่า ไรอัน อังกฤษ: Ryan) เมื่อได้ยินข่าวว่าแฟนของเขาโดนลักพาตัวไปจึงไปเอาแฟนของเขากลับมา
ตัวละคร > ตัวละครรอง > ฮะซะเบะ คะซึมิ

ฮะเซะเบะ คะซึมิ (ญี่ปุ่น: 長谷部 和美; โรมาจิ: Hasebe Kazumi; ในเกมคุนิโอะดาวน์ทาวน์สาขายุโรปกับอเมริกามีชื่อว่า ร็อกซี อังกฤษ: Roxy)
เป็นรองประธานนักเรียนของสถาบันการศึกษาเรโฮ และเป็นแฟนของยะมะดะ (ญี่ปุ่น: やまだ; โรมาจิ: Yamada) เธอได้เตือน คุนิโอะ และ ริคิ เรื่องคนที่เฝ้าห้องที่แฟนริคิโดนขังไว้คือ ฝาแฝดฮัตโตะริ เพราะว่า เธอเป็นเพื่อนเก่าของคุนิโอะมาก่อน
ตัวละคร > ตัวละครรอง > ชิมะดะ มะมิ

ชิมะดะ มะมิ (ญี่ปุ่น: 島田 真美; โรมาจิ: Shimada Mami; ญี่ปุ่น: まみ; โรมาจิ: Mami; ในเกมคุนิโอะดาวน์ทาวน์สาขายุโรปกับอเมริกามีชื่อว่า ซินดิ อังกฤษ: Cyndi) เป็นแฟนของริคิ ที่ได้โดนลักพาตัวไปในสถาบันการศึกษาเรโฮ
ตัวละคร > ฝ่ายศัตรู > ซะวะกุจิ ยะสึโอะ

ซะวะกุจิ ยะสึโอะ(ญี่ปุ่น: 沢口 靖夫; โรมาจิ: Sawaguchi Yasuo; ในเกมคุนิโอะดาวน์ทาวน์สาขายุโรปกับอเมริกามีชื่อว่า มูส อังกฤษ: Moose) เป็นหมายเลข 2 ของโรงเรียนมัธยมอุตสาหกรรมฮะกุตะกะ
ตัวละคร > ฝ่ายศัตรู > คะมิโจ สึเนะโอะ กับ ยะมะโมะโตะ โนะริยุกิ

คะมิโจ สึเนะโอะ (ญี่ปุ่น: 上條 恒男; โรมาจิ: Kamijō Tsuneo)กับ ยะมะโมะโตะ โนะริยุกิ (ญี่ปุ่น: 山本 憲之; โรมาจิ: Yamamoto Noriyuki;ในเกมคุนิโอะดาวน์ทาวน์สาขาอเมริกามีชื่อว่า เบนนี อังกฤษ: Benny กับ ไคลด์ อังกฤษ: Clyde) เป็นนักเรียนจากสถาบันการศึกษาคะเงะมุระ
ตัวละคร > ฝ่ายศัตรู > นิชิมุระ นะริตะกะ

นิชิมุระ นะริตะกะ(ญี่ปุ่น: 西村 成孝; โรมาจิ: Nishimura Naritaka; ในเกมคุนิโอะดาวน์ทาวน์สาขายุโรปกับอเมริกามีชื่อว่า ร็อคโค อังกฤษ: Rocko) เป็นหมายเลข 1 ของโรงเรียนมัธยมอุตสาหกรรมฮะกุตะกะ และเป็นคนที่ตัวใหญ่ ใส่แว่นตาใหญ่ๆ ดูน่ากลัว
ตัวละคร > ฝ่ายศัตรู > คิโนะชิตะ ทะดะชิ

คิโนะชิตะ ทะดะชิ (ในเกมคุนิโอะดาวน์ทาวน์สาขายุโรปกับอเมริกามีชื่อว่า เบลด อังกฤษ: Blade)
ตัวละคร > ฝ่ายศัตรู > โมะชิสุกิ ชุน

โมะชิสุกิ ชุน(ญี่ปุ่น: 望月 駿; โรมาจิ: Mochizuki Shun; ในเกมคุนิโอะดาวน์ทาวน์สาขายุโรปกับอเมริกามีชื่อว่า เทิร์ก อังกฤษ: Turk) เป็นสมาชิกใน" 4 ซอมบี้" ของสถาบันการศึกษาเรโฮ เขาจะเป็นคนที่วิ่งไวมาก
ตัวละคร > ฝ่ายศัตรู > ทะอิระ คิโยะฟุมิ

ทะอิระ คิโยะฟุมิ (ในเกมคุนิโอะดาวน์ทาวน์สาขายุโรปกับอเมริกามีชื่อว่า โมโจ อังกฤษ: Mojo)
ตัวละคร > ฝ่ายศัตรู > โคะบะยะชิ มะสะโอะ

โคะบะยะชิ มะสะโอะ(ญี่ปุ่น: 小林 政男; โรมาจิ: Kobayashi Masao; ในเกมคุนิโอะดาวน์ทาวน์สาขายุโรปกับอเมริกามีชื่อว่า ธอร์ อังกฤษ: Thor)
เป็นหัวหน้า และ สมาชิกใน" 4 ซอมบี้"ของสถาบันการศึกษาเรโฮ เขาเป็นคนที่น่ากลัวที่สุดในสถาบันการศึกษาเรโฮ ซึ่งจะอยู่ในคำสั่งของ โอะนิสึกะ ทาเคชิ อยู่
ตัวละคร > ฝ่ายศัตรู > โกดะ สึโยะชิ

โกดะ สึโยะชิ (ญี่ปุ่น: 豪田 剛; ในเกมคุนิโอะดาวน์ทาวน์สาขายุโรปกับอเมริกามีชื่อว่า อีวาน อังกฤษ: Ivan)เป็นนักเรียนจากโรงเรียนมัธยม โยโฮ เขาเป็นคนที่รักษาประตูของสถาบันการศึกษาเรโฮ เป็นคนที่มีน้ำใจมาก และ เขามีเพื่อนต่างโรงเรียนชื่อว่า โกะดะอิ สึสึมุ (ญี่ปุ่น: 五代 奨) อีกด้วย
ตัวละคร > ฝ่ายศัตรู > โอะนิสึกะ ทะเคะชิ

โอะนิสึกะ ทะเคะชิ (ญี่ปุ่น: 鬼塚 崇; โรมาจิ: Onizuka Takashi;ในเกมคุนิโอะดาวน์ทาวน์สาขายุโรป กับ อเมริกาชื่อว่า โอทิส อังกฤษ: Otis) เขาประจำอยู่ที่โรงยิม และ เขาเคยเป็นอดีตประธานนักเรียน และ อดีตหัวหน้าของ 4 ซอมบี้ มาก่อน
ตัวละคร > ฝ่ายศัตรู > โกะดะอิ สึสึมุ

โกะดะอิ สึสึมุ (ญี่ปุ่น: 五代 奨;ในเกมคุนิโอะดาวน์ทาวน์สาขายุโรปกับอเมริกามีชื่อว่า เท็กซ์ อังกฤษ: Tex)เป็นนักเรียนในโรงเรียนมัธยม มะนิฮะนะ มีรูปลักษณ์คือ มีตาโต และ มีปากที่ขนาดใหญ่มาก(ในตอนเมื่อเขายิ้ม) เขารักษาชั้นสองของสถาบันการศึกษาเรโฮ และ เป็นเพื่อนต่างโรงเรียนกับ โกดะ สึโยะชิ (ญี่ปุ่น: 豪田 剛) อีกด้วย
ตัวละคร > ฝ่ายศัตรู > ฮัตโตะริ ริวอิจิ กับ ฮัตโตะริ ริวจิ

ฺฮัตโตะริ ริวอิจิ (ญี่ปุ่น: 服部 竜一; โรมาจิ: Hattori Ryūichi) กับ ฮัตโตะริ ริวจิ(ญี่ปุ่น: 服部 竜二; โรมาจิ: Hattori Ryūji) (ในเกมคุนิโอะดาวน์ทาวน์สาขายุโรปกับอเมริกามีชื่อว่า แรนดี้ อังกฤษ: Randy กับ แอนดี้
อังกฤษ: Andy) ฝาแฝดฮัตโตะริ หรือ ที่รู้จักคือ ฝาแฝดดับเบิลดราก้อน ที่ไม่ได้เพืยงแค่หน้าตาเหมือน กับ บิลลี และ จิมมี ลี (ตัวละครเอกจากเกม ดับเบิลดราก้อน)อย่างเดียว แต่ยังมีท่าไม้ตาย และ เพลงประกอบอันเดียวกันด้วย พวกเขาเป็นศัตรูที่น่ากลัวของ คุนิโอะ กับ ริคิ อีกด้วย
ตัวละคร > ฝ่ายศัตรู > ยะมะดะ ตะอิกิ

ยะมะดะ ตะอิกิ (ญี่ปุ่น: 山田 大樹; โรมาจิ: Yamada Taiki;ในเกมคุนิโอะดาวน์ทาวน์สาขายุโรปกับอเมริกามีชื่อว่า ไซมอน อังกฤษ: Simon หรือ สลิ๊ค อังกฤษ: Slick)เป็นคนที่อยู่เบื้องหลังการลักพาตัวของแฟนริคิทั้งหมด เป็นเพื่อนเก่าของคุนิโอะ และเขาเป็นแฟนกับคะซึมิที่เป็นเพื่อนเก่าของคุนิโอะด้วย เขาเคยเป็นเพื่อนกับคุนิโอะก่อนได้ย้ายโรงเรียน เป็นโรงเรียนมัธยมเน็คเค็ทสึ เขาใช้ตำแหน่งประธานนักเรียนของเขาลักพาตัวแฟนริคิไป และหลังจากเขาแพ้คุนิโอะ เขาก็โดนไล่ออกจากสถาบันการศึกษาเรโฮ จึงมีประธานนักเรียนคนใหม่ชื่อโทโด มะโมะรุ (ญี่ปุ่น: 藤堂 護; โรมาจิ: Tōdō Mamoru) ดังนั้นเขาจึงตีสนิทกับมะโมะรุเพื่อแก้แค้นคุนิโอะอีกด้วย
ภาพเกมคุนิโอะดาวน์ทาวน์ในสาขายุโรป และ สาขาอเมริกา 
 คนใส่เสื้อขาวอยู่ตรงกลางคือคุนิโอะที่มีชื่อว่า ALEX (อเล็กซ์)อยู่ข้างบน
ปลาซัมมะ

| ปลาซัมมะ |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาเข็ม Beloniformes
วงศ์:: วงศ์ปลาซัมมะ Scomberesocidae
สกุล:: สกุลปลาซัมมะ Cololabis (Brevoort, 1856)
สปีชีส์:: Cololabis saira
ชื่อทวินาม
Cololabis saira (Brevoort, 1856)

ชื่อพ้อง
 Scomberesox saira Brevoort, 1856  Scombresox brevirostris Peters, 1866
ปลาซัมมะ (ญี่ปุ่น: サンマ, 秋刀魚, 青串魚, 夏刀魚) เป็นปลาทะเลกระดูกแข็งสปีชีส์หนึ่งที่จัดอยู่ในวงศ์ปลาซัมมะ (Scomberesocidae) อันดับปลาเข็ม (Beloniformes) แพร่หลายในมหาสมุทรแปซิฟิกตอนเหนือ
ในประเทศญี่ปุ่น ปลาซัมมะถือเป็นหนึ่งในส่วนผสมที่แสดงถึงรสชาติของฤดูใบไม้ร่วง แต่ก็ใช้เป็นส่วนประกอบในอาหารกระป๋องได้ทุกฤดูกาลอีกด้วย
บุกกาเกะ (ภาพยนตร์)

Sex act and pornography genre
บทความนี้เกี่ยวกับกิจกรรมทางเพศ สำหรับวิธีการเสิร์ฟบะหมี่แบบญี่ปุ่น ดูที่ อูดง § อูดงเย็น, และ โซบะ
ภาพประกอบที่แสดงถึงการบุกกะเกะ
บุกกะเกะ (อังกฤษ: Bukkake; ญี่ปุ่น: ぶっかけ) เป็นการกระทำทางเพศที่แสดงในภาพยนตร์ลามก ซึ่งชายหลายคนหลั่งน้ำอสุจิใส่หญิงหรือชายอื่น วิดีทัศน์บุกกะเกะตำแหน่ง (niche) ที่ค่อนข้างพบบ่อยในภาพยนตร์ลามกร่วมสมัย กำเนิดในประเทศญี่ปุ่นในคริสต์ทศวรรษ 1980 และต่อมาประเภทนี้แพร่ไปทวีปอเมริกาเหนือและยุโรป และ สื่อลามกเกย์